Diaľnica A2 (Švajčiarsko)

Diaľnica A2 (, ) je 295 kilometrov dlhá diaľnica vo Švajčiarsku. Začína v Bazileji na nemeckej štátnej hraniciach a smeruje ma juhovýchod cez Luzern, Altdorf, Bellinzonu a Lugano až na taliansku hranicu pri meste Chiasso. 

Diaľnica A2 patrí medzi najdôležitejšie dopravné tepny krajiny a patrí aj medzi najrušnejšie komunikácie. Je súčasťou jedného z hlavných európskych severojužných koridorov. Na celej svojej dĺžke je súčasťou európskej cesty E35, na úseku Bazilej-Härkingen E25 a medzi Bazilejom a Austom patrí do koridoru E60.

 Popis trasy 
Diaľnica začína v meste Bazilej, v severozápadnej časti krajiny. Odtiaľ smeruje na juhovýchod cez zvlnené predhorie pohoria Švajčiarska Jura. V okolí mesta Luzern sa dostáva do značne členitého alpského terénu a prírodné prekážky sú tu prekonávané početnými tunelmi a viaduktmi. Veľmi zaujímavým je Tunel Sonnenberg medzi Luzernom a Kriensom, ktorý bol do roku 2006 najväčším protiatómovým krytom svojho druhu v Európe. Ďalším pozoruhodným objektom je Gotthardský cestný tunel, ktorý meria  a je tretím najdlhším cestným tunelom na svete. 

Na západnej strane alpského masívu sa nachádzajú hlboké doliny, ktoré diaľnica prekonáva obrovskými viaduktmi, z ktorých najväčší je Viadukt Biaschina, ktorý je s výškou 110 metrov druhou najväčšou stavbou v krajine. Diaľnica postupne klesá z horského terénu do kantónu Ticino a okolo jazera Luganersee pokračuje do mesta Chiasso, kde prekračuje štátnu hranicu do Talianska. Tam na ňu nadväzuje diaľnica A9.

 Diaľničné križovatky 
Nasledujúca tabuľka ponúka prehľad diaľničných križovatiek na A2:
 35px|link=Diaľnica A3 (Švajčiarsko)  25px  (1)  Verzweigung Basel-Wiese v prevádzke 35px|link=Hlavná cesta 18 (Švajčiarsko)  25px  (6)  Verzweigung Hagnau v prevádzke 35px|link=Diaľnica A3 (Švajčiarsko)  25px  (9)  Verzweigung Augst v prevádzke 35px|link=Diaľnica A1 (Švajčiarsko)  25px  (15)  Verzweigung Härkingen v prevádzke 35px|link=Diaľnica A1 (Švajčiarsko)  25px  (17)  Verzweigung Wiggertal v prevádzke 35px|link=Diaľnica A14 (Švajčiarsko)  25px  (24)  Verzweigung  Rotsee v prevádzke 35px|link=Diaľnica A8 (Švajčiarsko)  25px  (30)  Verzweigung Lopper v prevádzke 35px|link=Diaľnica A4 (Švajčiarsko)  25px  (36)  Verzweigung Altdorf v prevádzke 35px|link=Diaľnica A13 (Švajčiarsko)  25px  (45)  Interconnessione Bellinzona-Nord v prevádzke 35px|link=Diaľnica A13 (Švajčiarsko)  25px  (46)  Interconnessione Bellinzona-Centro v pláne

 Doprava 
A2 je v prevažnej miere vybudovaná ako štvorpruhová smerovo rozdelená komunikácia. Výnimkou je len úsek Göschenen–Airolo (Tunel Sankt Gotthard), ktorý je len polprofilový a bez smerového rozdelenia a cesta je tu označená ako rýchlostná cesta. Pri zvýšenej hustote dopravy, počas sviatkov a letných prázdnin tu nastávajú problémy s tvorbou kolón, ktoré sú čiastočne vyriešené premenlivým dopravným značením a semaformi. Tie do tunela púšťajú vozidlá postupne, aby sa predišlo jeho zahlteniu.  

Ďalším problémom sú peážne úseky pri Bazileji a medzi križovatkami Härkingen a Wiggertal, kde diaľnica A2 zdieľa spoločnú trasu s diaľnicami A3 a A1.

 Iné projekty 

 Externé odkazy 
 Fotografie na Autobahnen.ch
 Internetová stránka správcu ASTRA
 Informácie o tuneli Sankt Gotthard

Kategória:Diaľnice vo Švajčiarsku

Kategória:Doprava v kantóne Bazilej-mesto
Kategória:Stavby v kantóne Bazilej-mesto
Kategória:Doprava v kantóne Bazilej-vidiek
Kategória:Stavby v kantóne Bazilej-vidiek
Kategória:Doprava v kantóne Solothurn
Kategória:Stavby v kantóne Solothurn
Kategória:Doprava v kantóne Aargau
Kategória:Stavby v kantóne Aargau
Kategória:Doprava v kantóne Luzern
Kategória:Stavby v kantóne Luzern
Kategória:Doprava v kantóne Nidwalden
Kategória:Stavby v kantóne Nidwalden
Kategória:Doprava v kantóne Uri
Kategória:Stavby v kantóne Uri
Kategória:Doprava v kantóne Ticino
Kategória:Stavby v kantóne Ticino